עמוס תמם

**עמוס תמם** (נולד ב-6 בספטמבר 1977) הוא שחקן ישראלי, שלוש פעמים זוכה פרס האקדמיה הישראלית לטלוויזיה (2012, 2021 ו-2022).

## ביוגרפיה
תמם גדל ברמלה. הוריו, סוזי ואלי הם ילידי תוניס.

תמם שירת בצה"ל כלוחם בחטיבת הצנחנים.

בוגר בית הספר למשחק של סמינר הקיבוצים.

## קריירה

החל את דרכו בעולם המשחק והבידור בשנת 2000 כחלק מההרכב המקורי של שלישיית "מה קשור" עם שחר חסון, עד פרישתו מההרכב בשנת 2001.

### בטלוויזיה
בשנת 2004, החל לשחק בסדרת הדרמה המוזיקלית של yes - "השיר שלנו", ושיחק בה במשך שתי עונות בתפקיד יריב ארד. כמו כן הנחה בטלוויזיה החינוכית את התוכנית "סברס - תקרא תצליח" לעידוד קריאה בקרב בני נוער.

ב-2005 שיחק בסרט הטלוויזיה "עכשיו או לעולם לא".

ב-2007 גילם שחקן כדורגל בסדרה "מסודרים" בערוץ 2 במסגרת "שידורי קשת". ב-2008 גילם את דמותו של אמיר, צעיר גרוש בן הציונות הדתית, בסדרה "סרוגים" ב-yes, והמשיך להופיע בה בעונה השנייה (2009–2010) והשלישית (2011). ב-2010–2011 גילם את איתי בסדרה "עספור".

ב-2011 שיחק בתפקיד הראשי בסדרת האקשן של ערוץ 10 "אחת אפס אפס" בתור השוטר אריק ארבל. על משחקו בתוכנית זו זכה בפרס "האקדמיה הישראלית" לשנת 2012. ב-2012 שיחק בתפקיד ראשי בסדרת הדרמה "שביתה" ב-yes. בשנת 2013 הנחה את התוכנית "אקסטרים מייקאובר" בערוץ 10.

בשנת 2017 החל לשחק בסדרת הערפדים "ג'ודה", של HOT3, שיצר, כתב ומככב בה חברו לימי "מה קשור", ציון ברוך.

בשנת 2019 החל לשחק בסדרת הפשע "המדובב" של yes. באותה שנה שיחק גם בסדרה "אלי" בתפקיד מוריס כהן, אחיו של המרגל אלי כהן.

ב-2020 החל לשחק בסדרת המתח "מנאייכ" בערוץ כאן 11, את דמותו של ניצב משנה ברק הראל. על משחקו בסדרה זו זכה ב"פרס האקדמיה לטלוויזיה" בקטגוריית שחקן המשנה הטוב ביותר בסדרת דרמה, והיה מועמד בקטגוריה פעם נוספת בשנת 2024.

באפריל 2021, שיחק כשר המודיעין בסדרה "אזהרת מסע".

בשנת 2024 החל לשחק בסדרה "מתוקים" בערוץ זום, בה גילם את הדוד בועז.

בשנת 2024 עלתה לשידור סדרת הדרמה "חולי אהבה" בקשת 12, בה הוא משחק בתפקיד ראשי.

בשנת 2025 עלתה לשידור הסדרה התנתקות בכאן 11 שבה שיחק בתפקיד ראשי את תא"ל שילה מזא״ה מפקד ההתנתקות הדתי והימני.

### בקולנוע
תמם השתתף גם בסרט "גיבורים קטנים" בבימוי איתי לב. בשנת 2006 שיחק בסרטים "שלוש אמהות" (בבימוי דינה צבי ריקליס), "נוזהת אל-פואד" (בבימוי ג'אד נאמן), "סרט של משוטטים" (בבימוים של דוד דרזי ומעין רוגל) ו"עכשיו או לעולם לא" (סרט טלוויזיה ב"רשת").

בשנת 2011 שיחק בסרט הטלוויזיה "טור אחד לחלום". ב-2013 שיחק בסרט הפעולה "כידון" בבימויו של עמנואל נקש.

בשנת 2016 שיחק בתפקיד הראשי, עדי, בסרט "ילד טוב ירושלים", קומדיה רומנטית מאת רן אפלברג בבימוי רועי פלורנטין, לצד מיטל גל סויסה, מלי לוי ואוולין הגואל. באותה שנה השתתף בסרט "לעבור את הקיר", בבימויה של רמה בורשטיין.

בשנת 2017 דיבב את הדמות הראשית בגרסה העברית של סרט ההנפשה האמריקאי "פרדיננד" בהפקת Blue Sky Studios. בשנת 2018 הופיע בתפקיד הראשי בסרטם של ארז מזרחי וסהר שביט "הלומים".

בשנת 2019 שיחק בסרט המלחמה האמריקאי-ישראלי "ג'ארהד: חוק השבות" לצד שחקנים כמו אמורי נולסקו, רוברט פטריק ואורי פפר.

### בתיאטרון
[ממוזער|תמם בהצגה "גאון בכלוב" ב[התיאטרון הקאמרי|תיאטרון הקאמרי, 2021]]
בשנת 2005 שיחק תמם בהצגה "מזריץ'", בבימויו של איציק ויינגרטן בתיאטרון "צוותא", ובהצגה "סופה" בבימויו יגאל עזרתי בתיאטרון העברי-ערבי. בשנת 2006 הופיע בהצגת הבידור "הגליל והתחתון", לצידם של השחקנים אוולין הגואל וניב רז.

החל משנת 2010 תמם הוא שחקן התיאטרון הקאמרי. ב-2010 שיחק בהצגה "הבדלה", החל מ-2012 הוא מגלם את קזבלן בהפקה החדשה של התיאטרון, החל משנת 2014 הוא מגלם את דמותו של "סטנלי" בהצגה "חשמלית ושמה תשוקה" בהפקה משותפת של התיאטרון הקאמרי ותיאטרון הבימה, ב-6 בנובמבר 2015 החל לככב במחזה "כבוד אבוד" לצד רותי אסרסאי, שרה פון שוורצה ומיכה סלקטר והחל מדצמבר 2016 מגלם תמם את "ניק ארנסטין" במחזמר "מצחיקונת" בכיכובה של מיה דגן ובבימויו של צדי צרפתי. בחנוכה 2017 הופיע במחזמר לילדים שלושת המוסקטרים ובהצגה איסמעיליה, עליה זכה לשבחי הביקורת.

החל מ-2018 משחק בתפקיד אותלו בהצגה "אותלו" בתיאטרון הקאמרי וזכה לביקורות משבחות על תפקיד זה.

בשנת 2019 החל לשחק ב"קרוב יותר" לצידם של אנסטסיה פיין ששיחקה לצידו בסדרה "ג'ודה", עוז זהבי ואנדריאה שוורץ (ששיחקו לצידו ב"עספור").

בשנת 2021 החל לשחק בהצגה "גאון בכלוב" בתיאטרון הקאמרי.

בשנת 2022 גילם את אדיפוס בהצגה "אדיפוס המלך" בתיאטרון הקאמרי, לצידן של קרן מור ומרים זוהר.

בשנת 2023 שיחק את התפקיד הראשי בהצגה "הבן של מושיקו" מאת גיל ארי כהן בתיאטרון הקאמרי.

### עיסוקים אחרים
תמם היה הפרזנטור של חברת ההלבשה הישראלית "ML" ("מתאים לי").

מאז 2022 עד 2025 תמם היה הפרזנטור הראשי של "בנק הפועלים".

## חיים אישיים
תמם מגדיר את עצמו כאדם מאמין, ובאוגוסט 2025 סיפר כי הוא לומד חסידות ופנימיות התורה וכן פסיכולוגיה ורוח יהודית מהמקורות היהודיים.

בשנים 2004-2005 ניהל מערכת יחסים עם השחקנית יעל דואני.

בשנת 2011 ניהל מערכת יחסים עם השחקנית נועה מימן.

בשנים 2011-2012 ניהל מערכת יחסים עם השחקנית עדי הימלבלוי.

בספטמבר 2013 נישא לשחקנית טל נרובאי. ב-2017 נולדה לשניים בת. ב-2021 נולד לשניים בן.

מתגורר בסביון.

אחיו הצעיר הוא השחקן מאיר תמם.

## פרסים ומועמדויות

## קישורים חיצוניים

* 
* 
* 
* 
* 
* 
* 
* 
*  
* גורי אלפי, ראיון עם עמוס תמם, באתר מאקו, 20 באפריל 2016 
* 
* 
* 
* 
* 
* 
* 
* 
* 
* 
* 
* 

* 

## הערות שוליים

קטגוריה:בוגרי תיכון עמל א' רמלה
קטגוריה:בוגרי בית הספר למשחק של סמינר הקיבוצים
קטגוריה:דוגמנים ישראלים
קטגוריה:מנחי טלוויזיה ישראלים
קטגוריה:ערוץ עשר: שדרנים, שחקנים ומנחים
קטגוריה:רמלה: אישים
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:שחקני מחזות זמר ישראלים
קטגוריה:זוכי פרס האקדמיה לטלוויזיה: שחקנים
קטגוריה:פרזנטורים ישראלים
קטגוריה:מדבבים ישראלים
קטגוריה:ישראלים שנולדו ב-1977